rejauldu/bengali-wikipedia huggingface dataset:
রানিগঞ্জ হল বর্ধমান-আসানসোল সেকশনের একটি রেলওয়ে স্টেশন। এটি ভারতের পশ্চিমবঙ্গ রাজ্যের আসানসোল, পশ্চিম বর্ধমান জেলায় অবস্থিত। এটি রানিগঞ্জ কয়লাক্ষেত্রের কেন্দ্রস্থলে অবস্থিত এবং আসানসোলের রানিগঞ্জের আশেপাশের এলাকা এবং আসানসোলের আশেপাশের খনি-শিল্প এলাকাকে পরিষেবা প্রদান করে।   ওভারভিউ    খনি-শিল্প অঞ্চল  "দুর্গাপুরের (হাওড়া থেকে 158 কিমি), এবং ধানবাদ পর্যন্ত এবং তার বাইরের সমস্ত রাস্তার মধ্যে পুরো বেল্টটি শিল্পায়িত। কারখানা ছাড়াও, অনেক কয়লাখনি রয়েছে, কিছু এখন বন্ধ, এবং কিছু খনিগুলির গভীরে আগুন জ্বলছে। খনির এলাকাটি একটি বৃহৎ এলাকার জন্য প্রসারিত, বেশিরভাগ ট্র্যাকের দক্ষিণে। ট্র্যাকের বেশ কিছু অংশ কাটিংয়ের মধ্য দিয়ে যায়, যেখানে আশেপাশের এলাকা ট্র্যাকের স্তরের চেয়ে বেশি, যার ফলে ট্র্যাক অতিক্রম করে বৈশিষ্ট্যযুক্ত ছোট সেতু প্রচুর পরিমাণে তৈরি করা হয়।"   ইতিহাস   ১৮৫৪ সালের ১৫ আগস্ট পূর্ব ভারতের প্রথম যাত্রীবাহী ট্রেন হাওড়া থেকে হুগলি পর্যন্ত চলে। ১৮৫৫ সালের মধ্যে ট্র্যাকটি রানীগঞ্জ  প্রসারিত হয়।   বিদ্যুতায়ন   ওয়ারিয়া-আসানসোল সেক্টর ১৯৬০-৬১ সালে বিদ্যুতায়িত হয়।   তথ্যসূত্র   বিষয়শ্রেণী:পশ্চিম বর্ধমান জেলার রেলওয়ে স্টেশন বিষয়শ্রেণী:আসানসোল রেলওয়ে বিভাগ বিষয়শ্রেণী:১৮৫৫-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
thumb|ফুরলিঝরান জলপ্রপাত কালাহান্ডি জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারী ১৯৪৮ খ্রিস্টাব্দ) ওড়িশা জেলাগঠনের সময় কালাহান্ডি, পাটনা ও সোনপুর একত্রিত করে কালাহান্ডি জেলা গঠন করা হয়৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিস্টাব্দ) সোনপুর ও পাটনা পৃৃথক করে ও সম্বলপুর জেলার নূয়াপড়া মহকুমা জেলাটির সঙ্গে যুক্ত করা হয়৷ ১৩৬৯ বঙ্গাব্দে(১৯৬২ খ্রিস্টাব্দ) কালাহান্ডি জেলার কাশীপুর তহশিল কোরাপুট জেলার সঙ্গে যুক্ত করা হয়৷ আবার ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিস্টাব্দ) জেলাটির থেকে নূয়াপড়া মহকুমা পৃৃথক করে বর্তমান কালাহান্ডি জেলাটি গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ভবানিপাটনা শহরে অবস্থিত এবং ভবানিপাটনা মহকুমা ও ধর্মগড় মহকুমা নিয়ে গঠিত৷  নামকরণ জেলাটির 'কালাহান্ডি' নাম নিয়ে বহুজনের মধ্যে মতপার্থক্য রয়েছে৷ কেন্দ্রীয় বিভাগের বিভিন্ন পুরানো নথি অনুযায়ী ওড়িয়া ভাষাতে এর অর্থ কালো হাঁড়ি বা কালো পাত্র৷ অনুমান করা হয় অঞ্চলটিতে কালো মাটির প্রাচুর্যের কারণে স্থানীয় মৃৃৎশিল্পীরা কালো রঙের মাটির পাত্র বাজারে বেচতো৷ ফলে কালোপাত্রের বাজার থেকে জেলাটির নাম হয় কালাহান্ডি৷https://kalahandi.nic.in/about-district/  ইতিহাস ভূপ্রকৃতি অর্থনীতি অবস্থান জেলাটির উত্তরে ওড়িশা রাজ্যের বলাঙ্গির জেলা৷ জেলাটির উত্তর পূর্বে(ঈশান) ওড়িশা রাজ্যের কন্ধমাল জেলা৷ জেলাটির পূর্বে ওড়িশা রাজ্যের রায়গড়া জেলা৷ জেলাটির দক্ষিণ পূর্বে(অগ্নি) ওড়িশা রাজ্যের রায়গড়া জেলা৷ জেলাটির দক্ষিণে ওড়িশা রাজ্যের কোরাপুট জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের নবরঙ্গপুর জেলা৷ জেলাটির পশ্চিমে ওড়িশা রাজ্যের নূয়াপড়া জেলা ও ছত্তীসগঢ় রাজ্যের গরিয়াবন্দ জেলা৷ জেলাটির  উত্তর পশ্চিমে(বায়ু) ওড়িশা রাজ্যের বলাঙ্গির জেলা৷https://www.mapsofindia.com/maps/orissa/tehsil/kalahandi.html  জেলাটির আয়তন ৭৯২০ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৫.০৯%৷  ভাষা কালাহান্ডি জেলায় প্রচলিত ভাষাসমূহের পাইচিত্র তালিকা নিম্নরূপ -  কালাহান্ডি জেলাতে বসবাসকারী সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷  ধর্ম জনসংখ্যার উপাত্ত মোট জনসংখ্যা ১৩৩৫৪৯৪(২০০১ জনগণনা) ও ১৫৭৬৮৬৯(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১১তম৷ ওড়িশা রাজ্যের ৩.৭৬% লোক কালাহান্ডি জেলাতে বাস করেন৷ জেলার জনঘনত্ব ২০০১ সালে ১৬৯ ছিলো এবং ২০১১ সালে তা বৃদ্ধি পেয়ে ১৯৯ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৮.০৭% , যা ১৯৯১-২০১১ সালের ১৮.০৯% বৃদ্ধির হারের প্রায় সমান৷ জেলাটিতে লিঙ্গানুপাত ২০১১ অনুযায়ী ১০০৩(সমগ্র) এবং শিশু(০-৬ বৎ) লিঙ্গানুপাত ৯৫৭৷https://www.census2011.co.in/census/district/419-kalahandi.html  নদনদী পরিবহন ও যোগাযোগ পর্যটন ও দর্শনীয় স্থান ঐতিহ্য ও সংস্কৃতি শিক্ষা জেলাটির স্বাক্ষরতা হার ৪৫.৯৪%(২০০১) তথা ৫৯.২২%(২০১১)৷ পুরুষ স্বাক্ষরতার হার ৬২.৬৬%(২০০১) তথা ৭১.৯০%(২০১১)৷ নারী স্বাক্ষরতার হার ২৯.২৮%(২০০১) তথা ৪৬.৬৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.১১%৷  প্রশাসনিক বিভাগ সীমান্ত বিশিষ্ট ব্যক্তিবর্গ   তথ্যসূত্র   বিষয়শ্রেণী:ওড়িশার জেলা বিষয়শ্রেণী:কালাহাণ্ডি জেলা
থাম্ব গ্রাম উন্নয়ন সমিতি বা গ্রাম বিকাশ সমিতি () নেপালের স্থানীয় বিকাশ মন্ত্রণালয়ের সর্বনিম্ন প্রশাসনিক স্তর। প্রতিটি জেলায় একাধিক গ্রাম উন্নয়ন সমিতি ছিল, যা ছিল পৌরসভার অনুরূপ কিন্তু  জনসাধারণ-সরকারী যোগাযোগ ও প্রশাসন পৌরসভা থেকে কিছুটা বৃহত্তর ছিল। নেপালে ৩,১৫৭টি গ্রাম উন্নয়ন সমিতি ছিল। প্রতিটি গ্রাম উন্নয়ন সমিতি জেলার জনসংখ্যার উপর নির্ভর করে একাধিক (গড়ে নয়টি) ওয়ার্ডে () বিভক্ত ছিল।  উদ্দেশ্য গ্রাম উন্নয়ন সমিতি গঠনের উদ্দেশ্য ছিল:  স্থানীয় পর্যায়ে কাঠামোগত ভাবে গ্রামের মানুষদের সংগঠিত করা হয় ।  উন্নয়নের নিয়ন্ত্রণ ও দায়িত্ব পালনের জন্য সম্প্রদায় এবং সরকারি খাতের মধ্যে একটি অংশীদারত্ব তৈরি করা হয় ।   রাষ্ট্রীয় তহবিলের যথাযথ ব্যবহার ও বিতরণ নিশ্চিত করা হয় ।   সরকারী কর্মকর্তা, বা কোনো এনজিও এবং এজেন্সি গুলির মধ্যে অধিকতর যোগাযোগ স্থাপন নিশ্চিত করা হয় ।  বিলুপ্তি ১০ মার্চ ২০১৭ সালে গ্রাম উন্নয়ন সমিতি ব্যবস্থা বিলুপ্তি করা হয় ও এর পরিবর্তে গাওঁ পালিকা চালু করা হয়। এর আগে ১৯৯০ সালে পঞ্চায়েত ব্যবস্থা বাতিল করা হয়েছিল ও তার বদলে গ্রাম উন্নয়ন সমিতি চালু করা হয়েছিল।  তথ্যসূত্র  বিষয়শ্রেণী:দেশের সাবেক উপবিভাগ বিষয়শ্রেণী:নেপালের স্থানীয় সরকার বিষয়শ্রেণী:নেপালের উপবিভাগ বিষয়শ্রেণী:দেশের প্রাক্তন প্রশাসনিক বিভাগ বিষয়শ্রেণী:১৯৯০-এ নেপালে প্রতিষ্ঠিত
none|100px|সত্যজিৎ রায়ের প্রতিকৃতি সত্যজিৎ রায় একজন ভারতীয় চলচ্চিত্র নির্মাতা ও বিংশ শতাব্দীর অন্যতম শ্রেষ্ঠ চলচ্চিত্র পরিচালক। কলকাতা শহরে সাহিত্য ও শিল্পের জগতে খ্যাতনামা এক বাঙালি পরিবারে তাঁর জন্ম হয়।  তিনি কলকাতার প্রেসিডেন্সি কলেজ ও শান্তিনিকেতনে রবীন্দ্রনাথ ঠাকুরের প্রতিষ্ঠিত বিশ্বভারতী বিশ্ববিদ্যালয়ে পড়াশোনা করেন। সত্যজিতের কর্মজীবন একজন বাণিজ্যিক চিত্রকর হিসেবে শুরু হলেও প্রথমে কলকাতায় ফরাসী চলচ্চিত্র নির্মাতা জঁ রনোয়ারের সাথে সাক্ষাৎ ও পরে লন্ডন শহরে সফররত অবস্থায় ইতালীয় নব্য বাস্তবতাবাদী ছবি লাদ্রি দি বিচিক্লেত্তে দেখার পর তিনি চলচ্চিত্র নির্মাণে উদ্বুদ্ধ হন। চলচ্চিত্র নির্মাতা হিসেবে সত্যজিৎ ছিলেন বহুমুখী এবং তাঁর কাজের পরিমাণ বিপুল। তিনি ৩৭টি পূর্ণদৈর্ঘ্য কাহিনীচিত্র, প্রামাণ্যচিত্র ও স্বল্পদৈর্ঘ্য চলচ্চিত্র নির্মাণ করেন। তাঁর নির্মিত প্রথম চলচ্চিত্র পথের পাঁচালী ১১টি আন্তর্জাতিক পুরস্কার লাভ করে, যাদের মধ্যে অন্যতম ছিল কান চলচ্চিত্র উৎসবে পাওয়া “শ্রেষ্ঠ মানব দলিল” পুরস্কারটি। পথের পাঁচালি, অপরাজিত ও অপুর সংসার – এই তিনটি চলচ্চিত্রকে একত্রে অপু ত্রয়ী ডাকা হয়, এবং এই চলচ্চিত্র-ত্রয়ী তাঁর জীবনের শ্রেষ্ঠ কাজ বা ম্যাগনাম ওপাস হিসেবে বহুল স্বীকৃত। চলচ্চিত্র মাধ্যমে সত্যজিৎ চিত্রনাট্য রচনা, চরিত্রায়ন, সঙ্গীত স্বরলিপি রচনা, চিত্র গ্রহণ, শিল্প নির্দেশনা, সম্পাদনা, শিল্পী-কুশলীদের নামের তালিকা ও প্রচারণাপত্র নকশা করাসহ নানা কাজ করেছেন। (বাকি অংশ পড়ুন...)
রুবি প্রাসাদ (ফার্সি : قصر یاقوت) ইরানের তেহরানে অবস্থিত একটি প্রাসাদ। পূর্ব তেহরানে অবস্থিত, এটি ১৮৮৩ সালে নাসেরেদ্দিন শাহ কাজারের বাসস্থান হিসাবে নির্মিত হয়।  এটি নির্মাণের সময় কমপ্লেক্সে একটি ক্যারাভান্সরাই, একটি ব্যারাক এবং একটি স্নানঘর ছিল, কিন্তু আজ শুধুমাত্র প্রাসাদটি রয়ে গেছে। সামগ্রিকভাবে, এটি ২০০ টি রুম ছিল। কখনও কখনও, শাহ শিকারের সময় এটি একটি বাসস্থান হিসাবে ব্যবহৃত হত এবং অন্য সময়ে, এটি রাজকীয় রান্নাঘর হিসাবে কাজ করত।  এটি ১০৪১২ নম্বর সহ ২৩ সেপ্টেম্বর ২০০৩ তারিখে ইরানের জাতীয় ঐতিহ্যবাহী স্থানগুলির তালিকাভুক্ত হয়েছে। থাম্ব|প্রাসাদের সামনের দৃশ্য   তথ্যসূত্র   বিষয়শ্রেণী:ইরানের জাতীয় কাজ বিষয়শ্রেণী:কাজার যুগের ভবন বিষয়শ্রেণী:তেহরানের প্রাসাদ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
যৌনতার বহুমাত্রিক স্কেল (এমএসএস) বার্কি এট অল দ্বারা বিকশিত বা সংস্কারকৃত একটি যৌন অভিমুখিতার স্কেল।  ১৯৯০ সালে এবং ইতোমধ্যে বিদ্যমান এবং সাধারণভাবে ব্যবহৃত যৌন অভিমুখিতার স্কেলগুলোর সমালোচনা দ্বারা অনুপ্রাণিত হয়ে বার্কি এই স্কেল উদ্ভাবন করেন। সমালোচনা চারটি মূল বিষয়কে লক্ষ্য করে হয়েছিল:  যৌন অভিমুখিতার দ্বি-মাত্রিক এবং দ্বিপদী (বিষমকামী - সমকামী) ধারণা ভুল।  কোনও ব্যক্তির পুরো জীবনকাল ধরে যৌন অভিমুখিতা স্থির থাকার ধারণাটি সঠিক নয়।  উভকামীতা সঠিকভাবে নির্ধারণ করা হয় নি বা মোটেও অন্তর্ভুক্ত নয়।  যৌন আচরণকে যৌন অভিমুখিতা হিসাবে ধরা সঠিক নয় কেননা এদের মধ্যে সুস্পষ্ট পার্থক্য বিদ্যমান, শুধু যৌন আচরণই যৌন অভিমুখিতার সম্পর্কিত সমস্ত কিছুই প্রতিফলিত করতে পারে না।  এমএসএস ধরে নিয়েছে যে যৌন অভিমুখিতা বহুমাত্রিক, এতে সময়, আচরণ, জ্ঞানীয় / সংবেদনশীল রেটিং এবং উভকামীতার উপর বিস্তৃত প্রভাব রয়েছে।  নির্ণায়ক নয়টি এমএসএস বিভাগ রয়েছে।  এই নয়টি বিভাগের মধ্যে ছয়টি ব্যবহার করে উভকামীতার জটিলতা ধরা পড়ে। বিভাগগুলি হল:  বিষমকামী  বিষমকামী কিন্তু আংশিক সমকামী    সমবর্তী উভকামী   অনুবর্তী উভকামী  সকামী কিন্তু আংশিক বিষমকামী  অতীতে বিষমকামী কিন্তু বর্তমানে সমকামী  অতীতে সমকামী কিন্তু বর্তমানে বিষমকামী  সমকামী    নিষ্কামী তথ্যসূত্র  আরো পড়ুন  যৌন অভিমুখিতা নির্ধারক স্কেল  বিষয়শ্রেণী:যৌন অভিমুখিতা
স্টার উৎসব (বংলা অনুবাদ অনুসারে "উদ্‌যাপন") হল ভারতের মুম্বাই ভিত্তিক একটি ফ্রি টু এয়ার বা বিনামুল্য সাধারণ বিনোদনমূলক চ্যানেল। এটির অনুষ্ঠানমালা স্টার প্লাস ও স্টার ভারত উভয়ের টেলিভিশন ধারাবাহিক পুনরায় চ্যানেলটিতে প্রচার করা হয়ে থাকে। চ্যানেলটি স্টার টিভি এবং ফক্স ইন্টারন্যাশনাল চ্যানেল ২১ সেঞ্চুরি ফক্স এর সম্পুরক মালিকাধীন এর দায়িত্বে রয়েছেন।  স্টার উৎসব চ্যানেলটি ভারতে সম্পূণ বিনামূল্য বিভিন্ন ডিটিএইচ সেবার মাধ্যমে পাওয়া যায়।   বর্তমান অনুষ্ঠানমালা   বর্তমানে সম্প্রচারিত ধারাবাহিক  "সোম-রবি" প্রতিদিন (03:00-12:00)টা  বিদাই স্বপ্না বাবুল কা প্রতিদিন (03:00)টে  ইস প্য়ার কো ক্য়া নাম দু? এক বার ফির প্রতিদিন (04:00)টে  সাথ নিভানা সাথিয়া প্রতিদিন (05:00)টা  ইয়ে হ্যায় মোহাব্বাতে প্রতিদিন (06:00)টা  কাসৌটি জিন্দেগী কি প্রতিদিন (07:00)টা  ইয়ে রিস্তে হ্যায় প্য়্যার কে প্রতিদিন (08:00)টা  ইয়ে রিস্তা ক্য়া কেহেলাতা হ্যায়? প্রতিদিন (09:30)টা  নজর প্রতিদিন (11:00)টা   বহিঃসংযোগ  অফিশিয়াল ওয়েবসাইট  বিষয়শ্রেণী:মুম্বাই মধ্যে টেলিভিশন স্টেশন বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:২০০১-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:স্টার ইন্ডিয়া
thumb|upright|উলুগ বেগ এর নিখুঁত জ্যোতির্বৈজ্ঞানিক মাপজোখের জন্য ব্যবহৃত মানমন্দির (১৫শ শতাব্দী)  সঠিক বিজ্ঞান, প্রকৃত বিজ্ঞান অথবা পরিমাণগত বিজ্ঞান বা কদাচিৎ প্রকৃত গাণিতিক বিজ্ঞান, বলতে সে সকল বিজ্ঞানকে বোঝানো হয় যেখানে "ফলাফলসমূহ তাদের চুড়ান্ত সঠিকতার ব্যাপারে দায়বদ্ধ"।  সঠিক বিজ্ঞানের উদাহরণ হলো গণিত, আলোকবিজ্ঞান, জ্যোতির্বিদ্যা, এবং পদার্থবিদ্যা, যেগুলোকে দেকার্তে, লাইবনিৎস এবং কান্ট থেকে শুরু করে যৌক্তিক ইতিবাদীগণ যৌক্তিক এবং বস্তুগত জ্ঞান হিসেবে বিবেচনা করেছেন। প্রাচীন বিভিন্ন সংস্কৃতিতেই এসকল বিজ্ঞানের চর্চা হয়েছে, এবং আধুনিক কালেও হচ্ছে। গণিতের সাথে একসূত্রেগাঁথা এসব বিজ্ঞানের বিশেষত্ব হলো পরিমাণগত রাশিমালা, নিখুঁত ভবিষ্যদ্বাণী, এবং/অথবা অণুকল্প যাচাইয়ের জন্য কঠিন পদ্ধতির পরীক্ষানিরীক্ষা, যাতে পরিমাপযোগ্য ভবিষ্যদ্বাণী এবং পরিমাপসংক্রান্ত বিষয়গুলো অন্তর্ভুক্ত থাকে।  পরিমাণগত প্রকৃত বিজ্ঞান এবং কারণ অনুসন্ধানী বিজ্ঞানের মধ্যকার পার্থক্য প্রতিষ্ঠিত হয় অ্যারিস্টটলের হাত ধরে, যিনি গণিতকে প্রাকৃতিক দর্শন থেকে পৃথক করেন এবং সঠিক বিজ্ঞানগুলোকে "গণিতের শাখা হিসেবে বেশি যৌক্তিক" বলে মনে করতেন। থমাস আকুইনাস এই পার্থক্যটি ব্যবহার করে বলেছিলেন, জ্যোতির্বিদ্যা গাণিতিক যুক্তি দ্বারা পৃথিবীর গোলাকার আকৃতি ব্যাখ্যা করে, যেখানে পদার্থবিজ্ঞান ব্যবহার করে বস্তুগত কার্যকারণ। ১৭ শতকের বৈজ্ঞানিক বিপ্লব পর্যন্ত এই পার্থক্যটি ব্যাপকভাবে গৃহীত হলেও সর্বজনীনভাবে গৃহীত হয়নি। এডওয়ার্ড গ্রান্ট প্রস্তাব করেন, নতুন বিজ্ঞানের দিকে পরিচালনাকারী একটি মৌলিক পরিবর্তন ছিল সঠিক বিজ্ঞান এবং (কেপলার, নিউটন এবং অন্যান্যদের দ্বারা) পদার্থবিজ্ঞানের একীকরণ, যার ফলে বিজ্ঞানে প্রাকৃতিক ঘটনার পেছনের ভৌত কারণগুলোর পরিমাণগত অনুসন্ধানের সূত্রপাত ঘটেছে।  ভাষাতত্ত্ব এবং তুলনামূলক ভাষাবিজ্ঞানকেও সঠিক বিজ্ঞান হিসাবে বিবেচনা করা হয়েছে, বিশেষ করে বেঞ্জামিন হোর্ফের দ্বারা।Benjamin Whorf, Linguistics as an exact science. In Language, thought and reality: Selected writings of Benjamin Lee Whorf. Edited by J.B. CarrollM.I.T. Press, 1956, 20–232.  সঠিক বিজ্ঞানসমূহ  গণিত  পদার্থবিজ্ঞান  জ্যোতির্বিদ্যা  রসায়ন  যা সঠিক বিজ্ঞান নয়   জীববিজ্ঞান  নৃতত্ত্ব  সমাজবিজ্ঞান  রাষ্ট্রবিজ্ঞান  আরও দেখুন  কঠিন এবং কোমল বিজ্ঞান মৌলিক বিজ্ঞান সীমানির্ধারণী সমস্যা  তথ্যসূত্র  বিষয়শ্রেণী:রৌপ বিজ্ঞান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  --জয়ন্ত (আলাপ - অবদান) ১৭:১৯, ২১ নভেম্বর ২০২১ (ইউটিসি) গার্হস্থ্য সহিংসতা এবং গর্ভাবস্থা   – (অপসারণের প্রস্তাবনা দেখুনলগ দেখুন) () তথ্যসূত্রহীন ব্যক্তিগত মতামত বলে মনে হচ্ছে।  কুউ পুলক  20px|link=ব্যবহারকারী আলাপ:কুউ পুলক ১৬:৩০, ১৭ নভেম্বর ২০২১ (ইউটিসি)  সুধী রেফারেন্স ছাড়া এই টাইপের নিবন্ধগুলো দ্রুত অপসারণযোগ্য। কোন একজনের ফেসবুক পোস্ট মেবি। দ্রুত অপসারণ করা হোক। -- Prodipto Deloar (আলাপ • অবদান • লগ) ১৬:৪৫, ১৭ নভেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
এই তালিকাটি পতাকা বাহকগণের যারা অলিম্পিকে বাংলাদেশের প্রতিনিধিত্ব করেছেন।বাংলাদেশ  (ইংরেজি ভাষায়)। Olympics at Sport-Reference.com। Sports Reference LLC। সংগৃহীত হয়েছে ২৮ জুলাই ২০১৪।  পতাকা বাহকগণ অলিম্পিক গেমসের উদ্বোধনী অনুষ্ঠানে বাংলাদেশের জাতীয় পতাকা বহন করেন।   # বছর  মৌসুম  পতাকা বাহক  ক্রীড়া ১  ১৯৮৪  গ্রীষ্মকালীন    অ্যাথলেটিকস ২  ১৯৮৮  গ্রীষ্মকালীন    সাঁতার ৩  ১৯৯২  গ্রীষ্মকালীন    ৪  ১৯৯৬  গ্রীষ্মকালীন   শ্যুটিং ৫  ২০০০  গ্রীষ্মকালীন    শ্যুটিং ৬  ২০০৪  গ্রীষ্মকালীন    শ্যুটিং ৭  ২০০৮  গ্রীষ্মকালীন    সাঁতার ৮  ২০১২  গ্রীষ্মকালীন    সাঁতার ৯  ২০১৬  গ্রীষ্মকালীন    গলফ   আরও দেখুন   অলিম্পিকে বাংলাদেশ   তথ্যসূত্র   বিষয়শ্রেণী:অলিম্পিকে বাংলাদেশ বাংলাদেশ বিষয়শ্রেণী:বাংলাদেশী ক্রীড়াবিদদের তালিকা
কারিসি হলো আফ্রিকার গ্রেট লেকস অঞ্চলের নিয়াঙ্গা জনগণের দেওয়া নাম। এটি মহাকাব্যিক দৈর্ঘ্যের মৌখিক কবিতাকে বোঝায়। এটি নিয়াঙ্গা জনগণের স্বীকৃত বিভিন্ন মৌখিক সাহিত্য ধারার একটি।  সবচেয়ে পরিচিত কারিসি হলো মউইন্ডো মহাকাব্য। এটিকে কখনও কখনও নিয়াঙ্গা জনগণের জাতীয় মহাকাব্য হিসেবেও অভিহিত করা হয়।  কাছাকাছি অন্যান্য সংস্কৃতির সাদৃশ্যপূর্ণ শৈলীর মতো কারিসি একটি মানবাকৃতির নায়ককে কেন্দ্র করে গড়ে ওঠে এবং এর পরিবেশনাটি জটিল এবং সূক্ষ্ম। এখানে অনেক চরিত্র প্রধান চরিত্রের সঙ্গে যোগাযোগ করে এবং এতে "নাচ, গান, কবিতা পাঠ, সাজসজ্জা ..., বাদ্যযন্ত্র বাজানো, অনুকরণ, চিৎকার, প্রশংসা দেওয়া, উপহার দেওয়া, এবং খাদ্য ও পানীয় বিতরণ" অন্তর্ভুক্ত থাকে। এই ধারার উৎপত্তি পিগমি জনগণের সঙ্গে সম্পর্কিত একটি ধর্মীয় আচার থেকে হতে পারে।   তথ্যসূত্র   বিষয়শ্রেণী:কবিতার ধারা বিষয়শ্রেণী:মৌখিক সাহিত্য
বেঙ্গল ঈগল-পেঁচা, যাকে শৈল ঈগল-পেঁচা (Rock Eagle Owl) বা ভারতীয় ঈগল পেঁচা (Bubo bengalensis/বুবো বেঙ্গেলেনসিস) বলা হয়, এটি বৃহত শিংযুক্ত একটি পেঁচা প্রজাতি, যা দক্ষিণ এশিয়ার পার্বত্য এবং পাথুরে ঝোপ বনে বাস করে। এর শরীরজুড়ে বাদামী এবং ধূসর রঙ ছড়ানো ছিটানো এবং এতে কালো ছোট স্ট্রাইপসহ গলায় সাদা প্যাচ থাকে। এটি আগে ইউরেশিয়ান ঈগল-পেঁচার উপ-প্রজাতি হিসাবে বিবেচিত হয়েছিল। এটি সাধারণত জোড়ায় দেখা যায়। এর গভীর অনুরণনীয় সুর রয়েছে যা সচরাচর ভোর ও সন্ধ্যাবেলায় শোনা যেতে পারে।  আবাসস্থল thumb|left|ডানার নিচের একটি গাঢ় কার্পাল প্যাচ দেখানো হয়েছে।  এগুলি সাধারণত ঝোপজাতীয় এবং হালকা থেকে মাঝারি আকারের বনগুলিতে দেখা যায়। তবে বিশেষত হিমালয়ের দক্ষিণে এবং ভারতীয় উপমহাদেশের মূল ভূখণ্ডের মধ্যে পাথুরে স্থানগুলির নিকটে এবং ১,৫০০ মিটার উচ্চতার নীচে এদের দেখতে পাওয়া যায়। আর্দ্র চিরসবুজ বন এবং অত্যন্ত শুষ্ক অঞ্চল এরা সচরাচর এড়িয়ে চলে। ঝোপঢাকা পাথুরে টিলা ও উপত্যকা এবং নদী ও স্রোতের খাড়া তীর এদের প্রিয় জায়গা। এটি ঝোপঝাড় বা পাথুরে অভিক্ষেপের আশ্রয়কেন্দ্রে বা গ্রামাঞ্চলের নিকটে কোনো বৃহত আমগাছ বা অনুরূপ ঘন পর্ণরাজিযুক্ত গাছে রাত কাটায়।  তথ্যসূত্র  বিষয়শ্রেণী:বুবো বিষয়শ্রেণী:দক্ষিণ এশিয়ার পাখি বিষয়শ্রেণী:১৮৩১-এ বর্ণিত পাখি
থাম্ব|ধারাবাহিকের পোস্টার হিউম্যান হল ২০২২ সালের ভারতীয় মেডিকেল ড্রামা স্ট্রিমিং টেলিভিশন ধারাবাহিক, যা ১৪ জানুয়ারী ২০২২ তারিখে ডিজনি+ হটস্টার-এ মুক্তি পায়, যেটি মানুষের ওপর ওষুধের পরীক্ষা এবং চিকিৎসা কেলেঙ্কারির জগৎ সম্পর্কে চিত্রিত করে, যার লক্ষ্য ঔষধনির্মাণ শিল্প, বড় বেসরকারি হাসপাতাল এবং সরকারের মধ্যকার সম্পর্ক প্রকাশ করা। নতুন ওষুধের জন্য মানব পরীক্ষায় দরিদ্রদের শোষণকারী কর্মকর্তাদের উল্লেখও এইখানে রয়েছে।   শ্রেষ্ঠাংশে    ডক্টর গৌরী নাথের চরিত্রে - শেফালী শাহ  ডাঃ সায়রা সবরওয়ালের চরিত্রে - কীর্তি কুলহারি  মঙ্গু চরিত্রে - বিশাল জেঠওয়া  দীপালি চরিত্রে - ঋদ্ধি কুমার  নীল চরিত্রে - ইন্দ্রনীল সেনগুপ্ত  সুচেতা শেখাওয়াতের চরিত্রে - শ্রুতি বাপনা  রোমার চরিত্রে - সীমা বিশ্বাস  অশোক বৈদ্য চরিত্রে - আদিত্য শ্রীবাস্তব  ওমর পারভেজের চরিত্রে - আসিফ খান  অতুল কুমার ডাঃ স্নেহাল শিন্দে চরিত্রে  প্রতাপ মুঞ্জলের চরিত্রে রাম কাপুর  মোহন বৈদ্য চরিত্রে মোহন আগাশে  প্রমোদ আহুজার চরিত্রে সন্দীপ কুলকার্নি  শালিনী চরিত্রে আনশা সাঈদ  রবীশ চরিত্রে সিদ্ধান্ত কার্ণিক  ডক্টর আকাশ স্বরূপের চরিত্রে ঋষি দেশপান্ডে  সুলোচনা নাথের চরিত্রে পূর্ণিমা রাঠোর  সায়রার বাবার চরিত্রে জগৎ রাওয়াত  সায়রার মা চরিত্রে শবনম ভাধেরা  নাথু লালের চরিত্রে অভিজিৎ লাহিড়ী  চন্দ্রকান্ত শঙ্করের চরিত্রে গোবিন্দ পান্ডে  ডক্টর বিবেক শেখাওয়াতের চরিত্রে গৌরব দ্বিবেদী  মঙ্গুর বাবার চরিত্রে সুশীল পান্ডে  মীনা চরিত্রে প্রণালী ঘোঘরে  দীপকের চরিত্রে সাদাব সিদ্দিকী  রাঘব চন্দ্রের চরিত্রে রাম কৃষ্ণ দীক্ষিত  মার্ক বেনিংটন ডক্টর রসের ভূমিকায়  ডাঃ গুল গোয়ালের চরিত্রে হনসা সিং   তথ্যসূত্র    বহিঃসংযোগ      বিষয়শ্রেণী:ভারতীয় নাট্য টেলিভিশন ধারাবাহিক বিষয়শ্রেণী:ভারতীয় অপরাধ টেলিভিশন ধারাবাহিক বিষয়শ্রেণী:হিন্দি ভাষার হটস্টারের মূল অনুষ্ঠান বিষয়শ্রেণী:নাট্য ওয়েব ধারাবাহিক বিষয়শ্রেণী:হিন্দি ভাষার ডিজনি+ হটস্টারের মৌলিক অনুষ্ঠান
প্যারাকী বা প্যারাকি বা পেরাকি এক ধরনের ভারতীয় পিঠা, যা পুলির আকারে তৈরি ময়দার খোলের ভিতরে নারিকেল এবং ক্ষীরের পুর দিয়ে ভাজা হয়। এটি চন্দ্রাকলা নামেও পরিচিত।   স্থানভেদে বিভিন্নতা  পূর্বে বাঙালী হেঁশেলে দু'ধরনের প্যারাকী বানানো হতো। কখনো প্যারাকীর খোলের ভিতরে খোয়া ক্ষীর আর বাদাম কিশমিশের পুর দিয়ে, আবার কখনো মাংসের কিমা, মাছ বা বাঁধাকপির পুর দিয়ে তৈরি নোনতা প্যারাকী।  ভারতের বিভিন্ন প্রদেশে ময়দার খোলের ভিতরে নারিকেলের পুর ভরে সেটাকে ভেজে এক ধরনের সুস্বাদু মিষ্টি বানানোর প্রচলন আছে। তবে জায়গা বিশেষে এটির ভিন্ন নাম রয়েছে।  প্রায় একই খাবার গুজরাতে 'ঘুঘরা', মহারাষ্ট্রে 'কারঞ্জি', তামিলনাড়ুতে 'করাচিকা', অন্ধ্র প্রদেশ এবং কর্ণাটকে 'কারজিকায়ি' নামে পরিচিত। গোয়ানিস হিন্দুরা এই খাবার গনেশ চতুর্থিতে তৈরি করেন। সেখানে এর নাম হল 'নেভরি'। উত্তর ভারতের বিভিন্ন অঞ্চলে এই পুরভরা ভাজা মিষ্টি 'গুজিয়া' নামে প্রসিদ্ধ। বিহারে আবার সেই মিষ্টিরই নাম 'পুরুকিয়া'।  বিহারে মূলত দু'রকম পুরুকিয়া বানানোর চলন রয়েছে - সুজি এবং খোয়া ক্ষীরের। সুজির পুরুকিয়াতে সুজির সাথে চিনি, কাজু বাদাম, নারিকেল কোড়া, এলাচ এবং আরো বেশ কয়েক রকমের বাদাম মিশিয়ে সেটিকে ঘিয়ে ভাজা হয়। আর অন্যটায় খোয়া ক্ষীরের সাথে বাদাম আর চিনি মিশিয়ে ঘিয়ে ভেজে খোয়া পুরুকিয়া তৈরি করা হয়।  বাঙালি 'প্যারাকী'র সঙ্গে পার্শ্ববর্তী রাজ্য বিহারের 'পুরুকিয়া'র নামের সাদৃশ্য বিশেষ ভাবে লক্ষণীয়।   উপকরণ    খোল বানানোর জন্য  ১) ময়দা এক কাপ  ২) গলানো গাওয়া ঘি/সাদা তেল হাফ কাপ  ৩) বেকিং সোডা হাফ চা চামচ  ৪) এক চা চামচ ছোট এলাচের গুঁড়ো   পুর বানানোর জন্য  ১) এক কাপ নারিকেল কোড়া  ২) এক কাপ গুড়োনো খোয়া ক্ষীর  ৩) এক কাপ নলেন গুড়।   পদ্ধতি   শুকনো ময়দাতে প্রথমে বেকিং সোডা, তারপর তেল বা ঘি এর ময়ান মিশিয়ে কম কম করে পানি দিয়ে ময়দাটা মেখে গায়ে বেশ খানিকটা তেল মাখিয়ে নিয়ে একটা ভিজে কাপড় জড়িয়ে একঘণ্টা মতো রাখতে হবে। ততক্ষণে একটা পুর বানানোর সরঞ্জাম একটা একটা পাত্রে নিয়ে আঁচ কমিয়ে পাক করতে হবে। চিট হয়ে আসলে নামিয়ে হালকা ঠাণ্ডা অবস্থায় ছোট ছোট নাড়ু করে নিতে হবে।    এর পর ময়দার লেচি কেটে লুচির মতো বেলে নিয়ে তাতে পুলি বা মোমোর মতো করে পুর ভরে মুড়ে নিতে হবে।  একসাথে বানিয়ে নিয়ে তেল গরম করে আঁচ কমিয়ে খুব কম আছে প্যারাকি গুলো ভাজতে হবে।  প্যারাকীর পায়েস বানাতে গেলে এই সদ্য ভাজা প্যারাকী গরম ক্ষীরে ডোবাতে হবে।  তথ্যসূত্র  বিষয়শ্রেণী:বাংলার মিষ্টি
Usage This is a subtemplate of .  It is not intended to be used directly.  It displays an area in dunams and its equivalent in both metric and imperial/US customary units.  It is called by , which handles the conversions and calls this template with values assigned to the following parameters:  {{{dunv}}} (required) — the dunam value  {{{metv}}} (required) — the metric value  {{{impv}}} (required) — the imperial/US value  {{{dunu}}} (optional: defaults to "dunam" or "dunams") — the symbol/abbreviation of the dunam unit  {{{metu}}} (optional: defaults to "ha") — the symbol/abbreviation of the metric unit  {{{impu}}} (optional: defaults to "acre" or "acres") — the symbol/abbreviation of the imperial/US unit   See also  Similar subtemplates of   Other subtemplates of   বিষয়শ্রেণী:ভূগোল তথ্যছক সাবটেমপ্লেট
বাংলাদেশ সেনাবাহিনী ওয়েলফেয়ার ট্রাস্ট বাংলাদেশ সেনাবাহিনী কর্তৃক পরিচালিত একটি স্বায়ত্তশাসিত সংস্থা। সংস্থাটি হোটেল, লাইফ ইন্স্যুরেন্স, গ্যাস স্টেশন এবং গল্ফ ক্লাব সহ বেশ কয়েকটি ব্যবসা প্রতিষ্ঠানের মালিক।   ইতিহাস  বাংলাদেশ সেনাবাহিনী ওয়েলফেয়ার ট্রাস্ট ১৯৯৮ সালে পাকিস্তান সেনাবাহিনী কল্যাণ ট্রাস্টের আদলে প্রতিষ্ঠা করা হয়। বিবিসি বাংলাদেশ সেনাবাহিনীর বাণিজ্যিক উদ্যোগ ৩০ বিলিয়ন টাকারও বেশি অনুমান করে। অবসরপ্রাপ্ত সামরিক কর্মকর্তাদের স্বার্থ ও কল্যাণে এ ট্রাস্ট প্রতিষ্ঠিত হয়েছিল। ট্রাস্টের অধীনে প্রতিষ্ঠানের মধ্যে রয়েছে হোটেল, গল্ফ ক্লাব, ফিলিং স্টেশন্স, আস্থা লাইফ ইন্স্যুরেন্স, ট্রাস্ট ব্যাংক লিমিটেড এবং শপিং কমপ্লেক্স। ২০১৪ সালে রাজধানীতে যাত্রীবাহী বাস নামিয়েছে বাংলাদেশ সেনাবাহিনী ওয়েলফেয়ার ট্রাস্ট। ১৯৯৯ সালে ট্রাস্ট ব্যাংক লিমিটেড প্রতিষ্ঠিত হয়। ট্রাষ্ট ব্যাংককে ঘিরে বাংলাদেশ সেনাবাহিনীকে সমালোচনার মুখোমুখি হতে হয়েছে। ঢাকা ও চট্টগ্রামের রেডিসন হোটেল বাংলাদেশ সেনাবাহিনী ওয়েলফেয়ার ট্রাস্টের মালিকানাধীন।   এছাড়াও আস্থা লাইফ ইন্স্যুরেন্স কোম্পানি  আর্মি ওয়েলফেয়ার ট্রাস্টের একমাত্র জীবন বীমা প্রতিষ্ঠান।   ব্যবসা প্রতিষ্ঠানসমূহ    ট্রাস্ট ইনোভেশন লিমিটেড   জল তরঙ্গ-লাবণী বিচ  মংলা সিমেন্ট ফ্যাক্টরি  ট্রাস্ট ব্যাংক লিমিটেড  আস্থা লাইফ ইন্স্যুরেন্স কোম্পানি লিমিটেড  ট্রাস্ট গ্রিন সিটি  ট্রাস্ট ওভারসিজ রিক্রুটিং এজেন্সি  র‍্যাডিসন ব্লু ঢাকা ওয়াটার গার্ডেন  র‍্যাডিসন ব্লু হোটেল, চট্টগ্রাম  আর্মি শপিং কমপ্লেক্স  সেনা হোটেল ডেভেলপমেন্ট লিমিটেড  সেনা ফিলিং স্টেশন  ট্রাস্ট ফিলিং অ্যান্ড সিএনজি স্টেশন  সেনা কুঞ্জ  সেনা মালঞ্চ  ট্রাস্ট ট্রান্সপোর্ট সার্ভিসেস  জলসিরি আবাসন  ট্রাস্ট সিকিউরিটিজ  বে ওয়াচ (নির্মাণাধীন)  কুর্মিটোলা গলফ ক্লাব  সাভার গলফ ক্লাব  তোমা পরিবহনের সঙ্গে যৌথ ট্যাক্সি সার্ভিস  প্রজন্ম স্টুডেন্ট হোস্টেল   আরও দেখুন    আন্তঃবাহিনী জনসংযোগ পরিদপ্তর  বাংলাদেশের সামরিক ইতিহাস  স্পেশাল ওয়ারফেয়ার ডাইভিং অ্যান্ড স্যালভেজ   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশ সেনাবাহিনী বিষয়শ্রেণী:বাংলাদেশের রাজনীতি বিষয়শ্রেণী:১৯৯৮-এ প্রতিষ্ঠিত সরকারি সংস্থা বিষয়শ্রেণী:১৯৮৮-এ বাংলাদেশে প্রতিষ্ঠিত
thumb|একজন নারী মোটরগাড়িতে বসে তিন-বিন্দুর (ইংরেজি Y-আকৃতির) নিরাপত্তা বন্ধনী পরিধান করছেন। নিরাপত্তা বন্ধনী ( বা Safety belt) মোটরচালিত যানবাহনে আরোহীদের নিরাপত্তার জন্য ব্যবহৃত একটি সরঞ্জাম। নিরাপত্তা বন্ধনী গাড়ির সাথে অন্য কোনও কিছুর সংঘর্ষের সময় কিংবা গাড়ি হঠাৎ থেমে গেলে বা উলটে গেলে আরোহীর শরীর সামনে বা অন্য কোনও দিকে ছিটকে গুরুতর আঘাতপ্রাপ্ত হবার সম্ভাবনা অনেকাংশে হ্রাস করে। নিরাপত্তা বন্ধনীর সুবাদে আরোহী মৃত্যু বা গুরুতর জখমের হাত থেকে রক্ষা পান। নিরাপত্তা বন্ধনীর কারণে গাড়ির বহিঃস্থ সংঘর্ষের ফলশ্রুতিতে গাড়ির অভ্যন্তরে গৌণ অভিঘাতের (Secondary impact) সম্ভাবনা কমে যায়। এছাড়াও এটি গাড়ি-আরোহীর দেহকে সঠিক অবস্থানে ধরে রাখে, যাতে গাড়ির ভেতরে আঘাতরোধী বাতাসথলির (Airbag) সর্বোচ্চ কর্মক্ষমতা নিশ্চিত হয়।  গাড়ি রাস্তায় চলার সময় গাড়ির চালক ও আরোহী উভয়েই গাড়ির সমান দ্রুতিতে ভ্রমণ করে। যদি গাড়ির চালক হঠাৎ গাড়ি থামিয়ে দেয়, বা গাড়িটি কোনও কিছুর সাথে সংঘর্ষে লিপ্ত হয়, তাহলে গাড়িটির গতিবেগ দ্রুত হ্রাস পায়, কিন্তু আরোহী ও চালকের দেহ দুর্ঘটনা-পূর্ববর্তী বেগেই সামনে যেতে চায়। নিরাপত্তা বন্ধনী চালক ও আরোহীর দেহে বিপরীতমুখী বল প্রয়োগ করে, ফলে তারা গাড়ি থেকে ছিটকে বাইরে বেরিয়ে যেতে পারে না, কিংবা গাড়ির অভ্যন্তরভাগের সাথে লেগে আঘাতপ্রাপ্ত হয় না। নিরাপত্তা বন্ধনীকে মৌলিক লাগাম ব্যবস্থাগুলির (Primary Restraint Systems) একটি হিসেবে গণ্য করা হয়, কেননা এটি গাড়ির আরোহীর নিরাপত্তায় অপরিহার্য ভূমিকা পালন করে।  বিষয়শ্রেণী:মোটরযান নিরাপত্তা প্রযুক্তি বিষয়শ্রেণী:ইংরেজ উদ্ভাবন বিষয়শ্রেণী:সুরক্ষামূলক সামগ্রী বিষয়শ্রেণী:যানবাহনের উপাংশ